Бернхард II помага на нуждаещите се като им дава голяма част от доходите си. След Завладяването на Константинопол от турците през 1453 година хабсбургската императорска къща планува кръстоносен поход против експандирващата Османска империя. Бернхард II е изпратен в европейските княжески домове, за да вербува за този проект. Той умира от чума по време на пътуването му на 15 юли 1458 г. в Монкалиери в Горна Италия. "Бернардо" е много почитан от хората в този регион.